በጣም ጥሩ እይታ ነው፣ ሀሳብህን እጋራለሁ፣ ትምህርቱ ራሱ በአማርኛ ቢሆን ምንኛ ተማሪና አስተማሪ በተግባባ ነበር ብዬ አስባለሁ፣ በአንድ ወቅት በአዲስ አበባ ዩኒቨርሲቲ የኮሙኒኬሽንና ጆርናሊዝም የማስተርስ ትምህርቴን ስከታተል ያጋጠመኝን ላካፍላችሁ፣ የዩኒቨርሲቲው ምሁራን ያው እንደተለመደው በእንግሊዘኛ ቋንቋ ያስተምሩና አስተያየት ጥያቄ ካለ መድረኩን ለተማሪዎቹ ክፍት ያደርጋሉ፣ ታዲያ ውይይቱ በእንግሊዘኛ ከሆነ ብዙም ተሳታፊ አይኖርም፣ ወዲያው ግን አንድ ተማሪ አስተያየቱንና ጥያቄውን በአማርኛ ማቅረብ ከጀመረና አስተማሪው እንዲቀጥል ከፈቀዱለት በተከታታይ ብዙ ተማሪዎች በጣም አስገራሚ፣ ሙያዊ ትንታኔዎች እና የሥራ ገጠመኞች፣ ልምዶችን የሚያካፍሉበት ጊዜ ይሆናል፣ ውይይቱንም በጊዜ ለመገደብ እስከሚያስቸግር ድረስ በጣም የሚስብ ይሆን ነበር፣ ታዲያ አስተማሪዎቹም የተማሪዎቻቸውን የልብ ትርታ የሚያዳምጡ ነበሩና ትምህርቱን በእንግሊዘኛ ውይይቱን በአማርኛ ያደርጉት ነበረ፣ በዚህ ሁሌም አመሰግናቸዋለሁ፣ በሌላ ጎኑ ደግሞ ፈተናው በእንግሊዘኛ መሰጠቱ ስለማይቀር ስለትምህርቱ እውቀቱና ግንዛቤው ኖሯቸው ነገር ግን እንግሊዘኛ የሚያጥራቸው ተማሪዎች በውጤታቸው ወደኋላ ሲቀሩ “ወይኔ አማርኛ ቢሆን ኖሮ” ያሰኛል!!!
